CELEX: 52013PC0218
Language: mt
Date: 2013-04-22
Title: Proposta għal DEĊIŻJONI TAL-KUNSILL dwar l-iffirmar, f'isem l-Unjoni Ewropa, ta’ Ftehim Qafas bejn l-Unjoni Ewropea u l-Kosovo( dwar il-prinċipji ġenerali għall-parteċipazzjoni tal-Kosovo fil-programmi tal-Unjoni

|
			
		
		
		52013PC0218
		
			Proposta għal DEĊIŻJONI TAL-KUNSILL dwar l-iffirmar, f'isem l-Unjoni Ewropa, ta’ Ftehim Qafas bejn l-Unjoni Ewropea u l-Kosovo( dwar il-prinċipji ġenerali għall-parteċipazzjoni tal-Kosovo fil-programmi tal-Unjoni /* COM/2013/0218 final - 2013/0114 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Fil-Komunikazzjoni tagħha tal-2009
‘Kosovo* — It-twettiq tal-Perspettiva Ewropea tiegħu’
il-Kummissjoni Ewropea rrakkomandat li tiġi eżaminata l-opportunità
ta’ Ftehim Qafas mal-Kosovo dwar il-prinċipji ġenerali
tal-parteċipazzjoni tiegħu fil-programmi tal-Unjoni, u abbażi
ta’ dan jiġu mħejjija direttivi ta’ nnegozjar. Il-Kummissjoni Ewropea
adottat il-proposta tagħha għal direttivi ta’ nnegozjar f’Marzu 2011
u ppreżentatha lill-Kunsill. Il-Kunsill tal-Affarijiet Barranin adotta
l-proposta għal direttivi ta’ nnegozjar fit-22 ta’ Ottubru 2012.
Il-Kunsill tal-Affarijiet Ġenerali tal-11 ta’ Diċembru 2012
laqa’ l-isforzi kontinwi tal-Kummissjoni Ewropea biex tinnegozja Ftehim Qafas
mal-Kosovo dwar il-parteċipazzjoni tiegħu fil-programmi tal-Unjoni u
l-intenzjoni tagħha li terġa' tiġi quddiem il-Kunsill fl-ewwel
nofs tal-2013. Il-Kosovo kkonferma bil-miktub il-qbil tiegħu mal-abbozz
ta’ Ftehim Qafas fis-16 ta’ Jannar 2013.
2.           L-ELEMENTI LEGALI
TAL-PROPOSTA
Il-bażi ġuridika ta’ din il-proposta
hija l-Artikolu 212 tat-Trattat dwar il-Funzjonament tal-Unjoni Ewropea,
flimkien mal-Artikolu 218 (5) tat-TFUE. Il-bażi ġuridika
sostantiva hija l-Artikolu 212 tat-TFUE meta wieħed iqis li
l-għan u l-kontenut tal-miżura huwa li titwettaq kooperazzjoni
ekonomika, finanzjarja u teknika mal-Kosovo skont it-tifsira ta’ dak
l-Artikolu. 
2013/0114 (NLE)
Proposta għal
DEĊIŻJONI TAL-KUNSILL
dwar l-iffirmar, f'isem l-Unjoni Ewropa, ta’
Ftehim Qafas bejn l-Unjoni Ewropea u l-Kosovo* dwar
il-prinċipji ġenerali għall-parteċipazzjoni tal-Kosovo
fil-programmi tal-Unjoni
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 212,
flimkien mal-Artikolu 218(5) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Kunsill Ewropew ta’
Diċembru 2007 enfasizza li l-Unjoni tinsab lesta li jkollha rwol ewlieni
fit-tisħiħ tal-istabbiltà fir-reġjun, iddikjara li l-Unjoni
Ewropea tinsab lesta li tassisti lill-Kosovo fil-perkors lejn l-istabbiltà
sostenibbli u kkonferma li l-Unjoni hija lesta li tassisti fl-iżvilupp
ekonomiku u politiku permezz ta’ perspettiva Ewropea ċara, f’konformità
mal-perspettiva Ewropea tar-reġjun.
(2)       Il-Kunsill tal-Affarijiet
Ġenerali ta’ Diċembru 2009 laqa’ l-Komunikazzjoni tal-Kummissjoni
Ewropea ta’ Ottubru 2009 ‘Il-Kosovo — It-twettiq tal-Perspettiva Ewropea
tiegħu’[1]
u stedinha tieħu l-miżuri neċessarji biex tappoġġa
l-progress tal-Kosovo lejn l-Unjoni f’konformità mal-perspettiva Ewropea
tar-reġjun. Dan ta importanza lil miżuri relatati mal-kummerċ u
l-viża, u ħeġġeġ lill-Kummissjoni Ewropea biex
titftaħ għall-parteċipazzjoni tal-Kosovo fil-programmi
tal-Unjoni, l-integrazzjoni l-Kosovo fil-qafas ta’ sorveljanza ekonomika u
fiskali, l-attivazzjoni tat-tieni komponent tal-Istrument ta’ Assistenza ta'
Qabel l-Adeżjoni u t-tisħiħ tad-djalogu tal-proċess ta’
Stabbilizzazzjoni u Assoċjazzjoni.
(3)       Il-Kunsill tal-Affarijiet
Ġenerali ta' Diċembru 2010 kien ħerqan li tiġi
ppreżentata proposta tal-Kummissjoni Ewropea li tippermetti
l-parteċipazzjoni tal-Kosovo fil-programmi tal-Unjoni. Il-Kummissjoni
Ewropea ppubblikat il-proposta tagħha f’Marzu 2011.
(4)       Il-Kunsill tal-Affarijiet
Ġenerali ta’ Diċembru 2011 ikkonferma l-impenn tiegħu biex
jintlaħaq ftehim dwar il-parteċipazzjoni tal-Kosovo fil-programmi
tal-Unjoni, bla ħsara għall-pożizzjonijiet tal-Istati Membri
dwar l-istatus.
(5)       Fit-22 ta’ Ottubru 2012
il-Kunsill awtorizza lill-Kummissjoni biex tiftaħ in-negozjati mal-Kosovo
dwar il-parteċipazzjoni tiegħu fil-programmi tal-Unjoni.
Il-Kummissjoni Ewropea nnegozjat, f’isem l-Unjoni Ewropea, Ftehim Qafas dwar
il-prinċipji ġenerali għall-parteċipazzjoni tal-Kosovo
fil-programmi tal-Unjoni.
(6)       Il-Kosovo esprima x-xewqa li
jipparteċipa f’għadd ta’ programmi tal-Unjoni.
(7)       L-għan tal-Ftehim huwa
li titwettaq kooperazzjoni ekonomika, finanzjarja u teknika mal-Kosovo skont
it-tifsira tal-Artikolu 212 tat-TFUE.
(8)       It-termini u
l-kundizzjonijiet speċifiċi, inklużi l-kontribuzzjoni finanzjarja
rilevanti, għall-parteċipazzjoni tal-Kosovo f’kull programm
partikolari għandhom jiġu ddeterminati bi ftehim bejn il-Kummissjoni
Ewropea, li taġixxi f’isem l-Unjoni Ewropea, u l-awtoritajiet tal-Kosovo.
(9)       L-iffirmar ta’ dan il-Ftehim
Qafas ma jippreġudikax il-pożizzjoni tal-Istati Membri tal-Unjoni
dwar l-istatus tal-Kosovo, li se tiġi deċiża skont il-prassi
nazzjonali tagħhom u d-dritt internazzjonali.
(10)     Il-Ftehim għandu
jiġi ffirmat f’isem l-Unjoni, soġġett
għall-konklużjoni tiegħu, f’data aktar tard.
ADOTTA DIN ID-DEĊIŻJONI: 
Artikolu 1
L-iffirmar, f’isem l-Unjoni, tal-Ftehim Qafas
bejn l-Unjoni Ewropea u l-Kosovo dwar il-prinċipji ġenerali
għall-parteċipazzjoni tal-Kosovo fil-programmi tal-Unjoni
(‘il-Ftehim’) huwa b’dan approvat, soġġett għall-konklużjoni
tal-Ftehim imsemmi.
It-test tal-Ftehim li għandu jiġi
ffirmat huwa mehmuż ma’ din id-Deċiżjoni.
Artikolu 2
Is-Segretarjat Ġenerali tal-Kunsilli
jistabbilixxi l-istrument tas-setgħat sħaħ biex jiġi
ffirmat il-Ftehim, soġġett għall-konklużjoni tiegħu,
għall-persuna/i indikati min-negozjatur tal-Ftehim.
Artikolu 3
Din
id-Deċiżjoni tidħol fis-seħħ fid-data tal-adozzjoni
tagħha.
Magħmul fi Brussell,
                                                                       Għall-Kunsill
                                                                       Il-President
ANNESS
Abbozz ta’ Ftehim Qafas
bejn l-Unjoni Ewropea u l-Kosovodwar il-prinċipji
ġenerali għall-parteċipazzjoni tal-Kosovo fil-programmi
tal-Unjoni
L-UNJONI EWROPEA, minn hawn ’il quddiem
imsejħa "l-Unjoni",
minn naħa waħda, u
IL-KOSOVO, minn hawn’ il quddiem imsejjaħ
“il-Kosovo”,
min-naħa l-oħra, minn hawn ’il
quddiem imsejħa “il-Partijiet Kontraenti”,
Billi: 
(1)                   
Il-Kunsill Ewropew ta’ Diċembru 2007 enfasizza
li l-Unjoni tinsab lesta li jkollha rwol ewlieni fit-tisħiħ
tal-istabbiltà fir-reġjun, iddikjara li l-Unjoni Ewropea tinsab lesta li
tassisti lill-Kosovo fil-perkors lejn l-istabbiltà sostenibbli u kkonferma li
l-Unjoni hija lesta li tassisti fl-iżvilupp ekonomiku u politiku permezz
ta’ perspettiva Ewropea ċara, f’konformità mal-perspettiva Ewropea
tar-reġjun.
(2)                   
Il-Kunsill tal-Affarijiet Ġenerali ta’
Diċembru 2009 laqa’ l-Komunikazzjoni tal-Kummissjoni Ewropea ta’ Ottubru 2009
‘Il-Kosovo — It-twettiq tal-Perspettiva Ewropea tiegħu’[2] u
stedinha tieħu l-miżuri neċessarji biex tappoġġa
l-progress tal-Kosovo lejn l-Unjoni f’konformità mal-perspettiva Ewropea
tar-reġjun. Dan ta importanza lil miżuri relatati mal-kummerċ u
l-viża, u ħeġġeġ lill-Kummissjoni Ewropea biex
titftaħ għall-parteċipazzjoni tal-Kosovo fil-programmi
tal-Unjoni, l-integrazzjoni l-Kosovo fil-qafas ta’ sorveljanza ekonomika u
fiskali, l-attivazzjoni tat-tieni komponent tal-Istrument ta’ Assistenza ta’ Qabel
l-Adeżjoni u t-tisħiħ tad-djalogu tal-proċess ta’
Stabbilizzazzjoni u Assoċjazzjoni.
(3)                   
Il-Kunsill tal-Affarijiet Ġenerali ta'
Diċembru 2010 kien ħerqan li tiġi ppreżentata proposta
tal-Kummissjoni Ewropea li tippermetti l-parteċipazzjoni tal-Kosovo
fil-programmi tal-Unjoni. Il-Kummissjoni Ewropea ppubblikat il-proposta
tagħha f’Marzu 2011.
(4)                   
Il-Kunsill tal-Affarijiet Ġenerali ta'
Diċembru 2011 ikkonferma l-impenn tiegħu biex jintlaħaq ftehim
dwar il-parteċipazzjoni tal-Kosovo fil-programmi tal-Unjoni, bla
ħsara għall-pożizzjonijiet tal-Istati Membri dwar l-istatus.
(5)                   
Il-Kunsill tal-Affarijiet Barranin ta’ Ottubru 2012
awtorizza lill-Kummissjoni Ewropea biex tiftaħ negozjati dwar Ftehim Qafas
f’isem l-Unjoni mal-Kosovo dwar il-parteċipazzjoni tiegħu
fil-programmi tal-Unjoni. 
(6)                   
Il-Kosovo esprima x-xewqa li jipparteċipa
f’għadd ta’ programmi tal-Unjoni.
(7)                  
L-Artikolu 212 tat-TFUE jirreferi għal
miżuri ekonomiċi, finanzjarji u ta’ kooperazzjoni teknika ma’
pajjiżi terzi li mhumiex pajjiżi li qed jiżviluppaw.
(8)                   
It-termini u l-kundizzjonijiet speċifiċi,
inklużi l-kontribuzzjoni finanzjarja rilevanti,
għall-parteċipazzjoni tal-Kosovo f’kull programm partikolari
għandhom jiġu ddeterminati bi ftehim bejn il-Kummissjoni Ewropea, li
taġixxi f’isem l-Unjoni Ewropea, u l-awtoritajiet tal-Kosovo.
(9)                   
L-iffirmar u l-konklużjoni ta’ dan il-Ftehim
Qafas ma jippreġudikawx il-pożizzjoni tal-Istati Membri tal-Unjoni
dwar l-istatus tal-Kosovo, li se tiġi deċiża skont il-prassi
nazzjonali tagħhom u d-dritt internazzjonali.
FTIEHMU KIF ĠEJ:
Artikolu 1
Il-Kosovo jkun eliġibbli biex
jipparteċipa fil-programmi tal-Unjoni li ġejjin:
(a)        programmi eżistenti tal-Unjoni
li huma elenkati fl-Anness u l-programmi suċċessuri tagħhom, li
huma miftuħa għall-pajjiżi kandidati u l-pajjiżi kandidati
potenzjali li jibbenefikaw minn strateġija ta’ qabel l-adeżjoni
għall-Balkani tal-Punent, skont id-dispożizzjonijiet ta’ dawn
il-programmi, ladarba jidħol fis-seħħ il-Ftehim Qafas (minn hawn’
il quddiem ‘il-Ftehim’);
(b)        Programmi tal-Unjoni stabbiliti jew
imġedda wara d-dħul fis-seħħ tal-Ftehim u li jkun fihom
klawżola ta’ ftuħ li tipprevedi l-parteċipazzjoni tal-Kosovo. 
Il-Kosovo għandu jkun jista’
jipparteċipa skont l-impenji tiegħu li jadotta u japplika standards
fl-oqsma rilevanti għall-programm ikkonċernat u l-progress li jkun
sar f’dak ir-rigward. 
Artikolu 2
Il-Kosovo jikkontribwixxi finanzjarjament
għall-baġit ġenerali tal-Unjoni Ewropea b’mod proporzjonat
għall-programmi speċifiċi li jipparteċipa fihom.
Artikolu 3
Ir-rappreżentanti tal-Kosovo jkollhom
permess li jipparteċipaw, bħala osservaturi u għall-punti li
jikkonċernaw lill-Kosovo, fil-kumitati ta’ ġestjoni responsabbli
mill-monitoraġġ tal-programmi li jikkontribwixxi finanzjarjament
għalihom il-Kosovo.
Artikolu 4
Proġetti u inizjattivi li jiġu
sottomessi minn parteċipanti mill-Kosovo għandhom, safejn dan hu
possibbli, ikunu suġġetti għall-istess kundizzjonijiet, regoli u
proċeduri tal-programmi konċernati kif applikati lill-Istati Membri.
Artikolu 5
It-termini u l-kundizzjonijiet
speċifiċi dwar il-parteċipazzjoni tal-Kosovo f’kull program
partikolari, b’mod partikolari l-kontribuzzjoni finanzjarja li għandha
titħallas, ikunu stabbiliti bi qbil bejn il-Kummissjoni, li taġixxi
f’isem l-Unjoni Ewropea, u l-awtoritajiet kompetenti tal-Kosovo.
Jekk il-Kosovo japplika għal assistenza
ta’ qabel l-adeżjoni tal-Unjoni Ewropea abbażi tal-Istrument
għall-Assistenza ta’ Qabel l-Adeżjoni[3], jew skont kull Regolament simili li
jipprovdi għal assistenza esterna tal-Unjoni Ewropea lill-Kosovo li jista’
jiġi adottat fil-futur, il-kundizzjonijiet li jirregolaw l-użu
mill-Kosovo tal-assistenza mill-Unjoni Ewropea għandhom jiġu
stabbiliti fi Ftehim ta’ Finanzjament.
Artikolu 6
Il-ftehim imsemmi fl-ewwel subparagrafu
tal-Artikolu 5 jistipula, skont ir-Regolament Finanzjarju tal-Unjoni
Ewropea, li l-kontroll finanzjarju jew l-awditjar għandhom jitwettqu minn,
jew taħt l-awtorità tal-Kummissjoni Ewropea, l-Uffiċċju Ewropew
ta’ kontra l-Frodi (OLAF) u l-Qorti tal-Awdituri tal-Unjoni Ewropea. 
Għandhom isiru dispożizzjonijiet
dettaljati dwar il-kontroll finanzjarju u l-awditjar, miżuri
amministrattivi, penali u rkupru li jippermettu lill-Kummissjoni Ewropea,
l-OLAF u l-Qorti tal-Awdituri li jiġu mogħtija setgħat li jkunu
ekwivalenti għas-setgħat tagħhom fir-rigward
tal-benefiċjarji jew il-kuntratturi stabbiliti fl-Unjoni.
Artikolu 7
Il-Ftehim japplika għal perjodu
indeterminat. 
Il-Ftehim jista’ jintemm minn waħda
mill-Partijiet permezz ta’ avviż bil-miktub sitt xhur minn qabel.
Artikolu 8
Il-Partijiet Kontraenti jistgħu jirrevedu
l-Ftehim għall-ewwel darba mhux aktar tard minn tliet snin wara d-data
tad-dħul fis-seħħ tiegħu, u kull tliet snin minn hemm ’il
quddiem, abbażi tal-esperjenza miksuba minn parteċipazzjoni attwali
tal-Kosovo fi programm tal-Unjoni wieħed jew aktar.
Artikolu 9

Il-Ftehim japplika fit-territorju li fih huma
applikabbli t-Trattat dwar l-Unjoni Ewropea u t-Trattat dwar il-Funzjonament
tal-Unjoni Ewropea u fit-territorju tal-Kosovo.
Artikolu 10
Dan il-Ftehim għandu jidħol
fis-seħħ fil-jum li fih il-Partijiet Kontraenti jkunu nnotifikaw lil
xulxin li tlestew il-proċeduri rispettivi tagħhom għad-dħul
fis-seħħ.
Artikolu 11
Dan il-Ftehim huwa mħejji
f’żewġ kopji bil-Bulgaru, l-Ispanjol, iċ-Ċek,
id-Daniż, il-Ġermaniż, l-Estonjan, il-Grieg, l-Ingliż,
il-Franċiż, l-Irlandiż, it-Taljan, il-Latvjan, il-Litwan,
l-Ungeriż, il-Malti, l-Olandiż, il-Pollakk, il-Portugiż,
ir-Rumen, is-Slovakk, is-Sloven, il-Finlandiż, l-Isvediż, l-Albaniż
u s-Serb. Kull waħda mil-lingwi tat-testi hija awtentika b’mod indaqs.
Magħmul fi Brussell fi XXX fis-sena YYY.
Għall-Unjoni Ewropea
Il-President
ANNESS
Lista
ta’ programmi attwali tal-Unjoni msemmija fl-Artikolu 1
–                        
Programm Ewropew ta’ Monitoraġġ tad-Dinja
(GMES)[4]
–                        
Programm qafas dwar is-Solidarjetà u
l-Ġestjoni tal-Flussi ta’ Migrazzjoni għall-perjodu 2007-2013 [5]
–                        
Fiscalis 2013[6]
–                        
Dwana 2013[7]
–                        
Programm ta’ Intraprenditorija u Innovazzjoni[8]
–                        
Programm Komunitarju għall-Impjiegi u
għas-Solidarjetà Soċjali – PROGRESS[9]
–                        
Programm ta' Azzjoni Komunitarja fil-Qasam
tal-Politika dwar il-Konsumatur[10]
–                        
Programm GALILEO[11]
–                        
Programm u Impriża Konġunta SESAR[12]
–                         
Programm Enerġija Intelliġenti -
Ewropa[13]
–                        
Programm ta’ Appoġġ għall-Politika
tal-ICT[14]
–                        
Soluzzjonijiet ta’ Interoperabilità
għall-Amministrazzjonijiet Pubbliċi Ewropej (ISA)[15]
–                        
LIFE+[16]
–                        
Saħħa Pubblika[17]
–                        
Tagħlim tul il-Ħajja[18]
–                        
Kultura[19]
–                        
L-Ewropa għaċ-Ċittadini[20]
–                        
Settur Awdjoviżiv Ewropew (MEDIA 2007) [21]
–                        
Pericles (2002-2013)[22]
–                        
Żgħażagħ fl-Azzjoni [23]
–                        
Riċerka u Innovazzjoni[24]
–                        
Għarfien għat-Tkabbir [25] 
*               Din id-deżinjazzjoni
għandha tkun bla ħsara għall-pożizzjonijiet dwar l-istatus,
u hija konformi mal-UNSCR 1244/1999 u l-opinjoni tal-Qorti Internazzjonali
tal-Ġustizzja dwar id-dikjarazzjoni tal-indipendenza tal-Kosovo.
[1]               COM(2009)
534 tal-14.10.2009.
[2]               COM(2009)
534 tal-14.10.2009.
[3]               ĠU L210
tal-31.7.2006.
[4]               Ir-Regolament
(UE) Nru 911/2010 tal-Parlament Ewropew u tal-Kunsill tat-22.9.2010 dwar
il-Programm Ewropew ta’ Monitoraġġ tad-Dinja (GMES) u
l-operazzjonijiet inizjali tiegħu (2011-2013). 
[5]               Komunikazzjoni
tal-Kummissjoni lill-Kunsill u lill-Parlament Ewropew li tistabbilixxi programm
qafas dwar is-Solidarjetà u l-Ġestjoni tal-Flussi ta’ Migrazzjoni
għall-perjodu 2007-2013 (COM(2005) 123 tas-6.4.2005), u l-proposti
għad-deċiżjonijiet tal-Parlament Ewropew u l-Kunsill li
jistabbilixxu: - il-Fond Ewropew għall-Integrazzjoni
taċ-ċittadini ta’ Pajjiżi Terzi għall-perjodu 2007-2013; -
Fond Ewropew għar-Rifuġjati għall-perjodu 2008-2013; - Fond
għall-Fruntieri Esterni għall-perjodu 2007-2013; - Fond Ewropew
għar-Ritorn għall-perjodu 2007-2013;
[6]               Id-Deċiżjoni
Nru 1482/2007/KE tal-Parlament Ewropew u tal-Kunsill tal-11.12.2007 li
tistabbilixxi programm Komunitarju sabiex itejjeb il-ħidma tas-sistemi ta’
tassazzjoni fis-suq intern (Fiscalis 2013), COM (2006) 202 finali tas-17.5.2006.

[7]               Id-Deċiżjoni
Nru 624/2007/KE tal-Parlament Ewropew u tal-Kunsill tat-23.5. 2007 li
tistabbilixxi programm ta’ azzjoni għad-dwana fil-Komunità (Dwana 2013) (ĠU L 154
tal-14.6.2007, p. 25.
[8]               Parti
mill-Programm Qafas għall-Kompetittività u l-Innovazzjoni,
id-Deċiżjoni (KE) Nru 1639/2006 tal-Parlament Ewropew u
tal-Kunsill tal-24.10.2006 li tistabbilixxi Programm Kwadru
għall-Kompetittività u l-Innovazzjoni 2007-2013, ĠU L 310
tad-9.11.2006, p. 15.
[9]               Id-Deċiżjoni
Nru 1672/2006/KE tal-Parlament Ewropew u tal-Kunsill tal-24.10.2006 li
tistabbilixxi Programm Komunitarju għall-Impjiegi
u għas-Solidarjetà Soċjali, ĠU L 315 tal-15.11.2006,
p. 1). 
[10]             Id-Deċiżjoni
Nru 1926/2006/KE tal-Parlament Ewropew u tal-Kunsill tat-18.12.2006 li
tistabbilixxi Programm ta' Azzjoni Komunitarja fil-qasam tal-Politika
tal-Konsumatur 2007-2013, ĠU L 404, 30.12.2006, p. 39.
[11]             Ir-Regolament (UE) Nru 912/2010 tal-Parlament Ewropew
u tal-Kunsill tat-22.9.2010 li jistabbilixxi l-Aġenzija Ewropea GNSS, u
jħassar ir-Regolament (KE) Nru 1321/2004 dwar l-istabbiliment ta’
strutturi għat-tmexxija tal-programmi Ewropej ta’ radjunavigazzjoni
bis-satellita u li jemenda r-Regolament (KE) Nru 683/2008 tal-Parlament
Ewropew u tal-Kunsill ĠU L276 tal-20.10.2010.
[12]             Ir-Regolament
tal-Kunsill (KE) Nru 219/2007 tas-27 ta' Frar 2007 dwar
l-istabbiliment ta' Impriża Konġunta għall-iżvilupp
tas-sistema Ewropea ta' ġenerazzjoni ġdida għall-ġestjoni
tat-traffiku tal-ajru (SESAR) ĠU L 64, 2.3.2007, p. 1.
[13]             Parti
mill-Programm Qafas għall-Kompetittività u l-Innovazzjoni, id-Deċiżjoni
(KE) Nru 1639/2006 tal-Parlament Ewropew u tal-Kunsill tal-24.10.2006 li
tistabbilixxi Programm Kwadru għall-Kompetittività u l-Innovazzjoni (2007-2013),
ĠU L 310 tad-9.11.2006, p. 15. 
[14]             Parti
mill-Programm Qafas għall-Kompetittività u l-Innovazzjoni,
id-Deċiżjoni (KE) Nru 1639/2006 tal-Parlament Ewropew u
tal-Kunsill tal-24.10.2006 li tistabbilixxi Programm Kwadru
għall-Kompetittività u l-Innovazzjoni (2007-2013), ĠU L 310
tad-9.11.2006, p. 15.
[15]             Id-Deċiżjoni
Nru 922/2009/KE tal-Parlament Ewropew u tal-Kunsill tas-16 ta’ Settembru 2009
dwar soluzzjonijiet ta’ interoperabbiltà għall-amministrazzjonijiet
pubbliċi Ewropej (ISA), ĠU L 260, 3.10.2009, p. 20.
[16]             Ir-Regolament
(KE) Nru 614/2007 tal-Parlament Ewropew u tal-Kunsill tat-23.5.2007 dwar
l-Istrument Finanzjarju għall-Ambjent (LIFE+), ĠU L 149
tad-9.6.2007, p. 1.
[17]             Id-Deċiżjoni
Nru 1350/2007/KE tal-Parlament Ewropew u tal-Kunsill tat-23.10.2007 li
tistabbilixxi t-tieni programm ta’ azzjoni Komunitarja fil-qasam
tas-saħħa (2008-2013) ĠU L 301, 20.11.2007, p. 3.
[18]             Id-Deċiżjoni
Nru 1720/2006/KE tal-Parlament Ewropew u tal-Kunsill tal-15.11.2006 li
tistabbilixxi Programm ta' Azzjoni fil-qasam tat-Tagħlim tul
il-Ħajja. ĠU L327, tal-24.11.2006, p. 45.
[19]             Id-Deċiżjoni
Nru 1903/2006/KE tal-Parlament Ewropew u tal-Kunsill tat-12.12.2006 li
tistabbilixxi l-Programm Kultura (2007-2013), ĠU L 378, tas-27.12.2006,
p. 22.
[20]             Id-Deċiżjoni
Nru 1904/2006/KE tal-Parlament Ewropew u tal-Kunsill tat-12.12.2006
li tistabbilixxi l-programm ‘Europe for Citizens’ għall-perjodu 2007-2013
li jippromwovi ċittadinza Ewropea, ĠU L 378 tas-27.12.2006,
p. 32.
[21]             Id-Deċiżjoni Nru 1718/2006/KE
tal-Parlament Ewropew u tal-Kunsill tal-15.11.2006 dwar l-implimentazzjoni ta'
programm ta' appoġġ għas-settur awdjoviżiv Ewropew (MEDIA 2007),
ĠU L 327, 24.11.2006, p. 12.
[22]             Id-Deċiżjoni
tal-Kunsill 2006/75/KE tat-30 ta’ Jannar 2006 li temenda u testendi
d-Deċiżjoni 2001/923/KE li tistabbilixxi programm ta’ skambju,
għajnuna u taħriġ għall-protezzjoni tal-Euro kontra
l-falsifikazzjoni (il-programm Pericles), ĠU L 36, 8.2.2006,
p. 40.
[23]             Id-Deċiżjoni
Nru 1719/2006/KE tal-Parlament Ewropew u tal-Kunsill tal-15 11. 2006
li tistabbilixxi l-programm Żgħażagħ fl-Azzjoni
għall-perijodu 2007-2013, ĠU L 327, 24.11.2006, p. 30.

[24]             Is-Seba’
Programm Kwadru tal-Komunità Ewropea għar-riċerka, l-iżvilupp
teknoloġiku u l-attivitajiet ta’ dimostrazzjoni (2007-2013), ĠU
L 400 tat-30/12/2006.
[25]             Is-Seba’
Programm Kwadru tal-Komunità Ewropea għall-Enerġija Atomika (Euratom)
għal riċerka nukleari u attivitajiet ta’ taħriġ (2007-2011)
kif imġedded bid-Deċiżjoni tal-Kunsill tad-19.12.2011 dwar
il-Programm Kwadru tal-Komunità Ewropea tal-Enerġija Atomika għal
riċerka nukleari u attivitajiet ta’ taħriġ (2012-2013),
ĠU L 47 tat-18.2.2012.